EkBass/fiwiki-20250220-pages-articles huggingface dataset:
Hollywood Be Thy Name

Hollywood Be Thy Name on Dr. Johnin livelevy vuodelta 1975. == Kappaleet == === A-puoli === # # # # # === B-puoli === # * # # # # == Kokoonpano == * Dr. John – kosketinsoittimet, laulu * Tommy Vig – lyömäsoittimet * Ronnie Barron – kosketinsoittimet, laulu "Will The Circle Be Broken" * Steve Hunter – kitara * Kenny Ascher – kosketinsoittimet * Johnny Badanjek – rummut * John Boudreaux – rummut * Leroy Cooper – baritonisaksofoni * Bob Ezrin – kosketinsoittimet, laulu * Julius Farmer – basso * Venetta Fields – laulu * Tammy Lann – laulu * Warren Luening – puhaltimet * Robbie Montgomery – laulu * Alvin Robinson – kitara, laulu "It's All Right With Me" * James Herb Smith – kitara * Clifford Solomon – tenorisaksofoni * Bobby Torres – orkesterinjohtaja * Ernie Watts – tenorisaksofoni * Chauncey Welsch – pasuuna == Arviot == * Allmusic: Allmusic review == Lähteet == Luokka:Dr. Johnin albumit Luokka:Vuoden 1975 konserttitallenteet Luokka:Bob Ezrinin tuottamat albumit
OPR-Finance

OPR-Finance Oy (vuoteen 2018 asti OPR-Vakuus) on suomalainen rahoitusalan konserni. Yhtiön palveluita ovat yrityslainat ja kulutusluotot. OPR-Finance on perustettu vuonna 2005 ja sillä on noin 500 000 asiakasta.OPR-Vakuus: Palvelumme Viitattu 2.2.2015 Yhtiö toimii Suomen lisäksi Ruotsissa, Tšekissä ja Hollannissa.Tuottoa.fi: Yleistä OPR-Vakuus Oy ==Palvelut== OPR-Finance tarjoaa luottoja nimellä Yritysluotto. Se on pk-yrityksille suunnattu vakuudeton lyhytaikainen rahoituspalvelu. OPR-Finance tarjoaa kuluttajille tarjoaa Everyday-nimistä kulutusluottoa. Ruotsissa ja Tšekissä vastaava tuote on nimellä Everyday+. Vuoteen 2017 asti yritys tarjosi myös lyhytaikaisia lainoja tuotemerkillä Pikavippi.fi. ==Omistajat ja talous== OPR-Finance on suomalaisessa omistuksessa. Uusien sijoitusten vastaanottaminen OPR-Financen tuottoa.fi-osakeohjelmaan päättyi 16.11.2017. Yhtiö on ollut voitollinen vuosina 2007–2014. Taseen loppusumma vuonna 2014 oli 54 miljoonaa euroa. Yhtiö on laajentumassa ulkomaille, joissa sillä oli vuonna 2014 yli 10 000 asiakasta.Finder: OPR-Vakuus OyTuottoa.fi: Kehitys OPR-Vakuus Oy ==Konsernin rakenne== OPR-Finance Oy on konsernin emoyhtiö. Konserniin kuuluvat emoyhtiön kokonaan omistamat OPR-Yritysrahoitus Oy ja Everyday Finance Oy. Konserniin kuuluu myös useita ulkomaisia yhtiöitä, jotka ovat Everyday Finance Oy:n joko suoraan tai välillisesti omistamia tytäryhtiöitä.Konsernitilinpäätös OPR- Vakuus Oy Tilikausi 01.01.2014 - 31.12.2014 ==Markkinaoikeuden tuomio== 2011 kuluttaja-asiamies vaati yritykselle 50,000 euron uhkasakkoa, koska sen mainoksista puuttui lain vaatimia tietoja.https://www.kkv.fi/ajankohtaista/Tiedotteet/kuluttajavirasto/2011/2.11.2011-kuluttaja- asiamies-vaatii-pikavippi.fin-lainvastaisia-mainoksia-kuriin-uhkasakolla/ Markkinaoikeus tuomitsi sakon maksettavaksi kokonaisuudessaan.https://yle.fi/uutiset/3-10744988 ==Lähteet== == Aiheesta muualla == * OPR-Finance Oy Luokka:Suomen finanssipalveluyhtiöt
Annales

Annales voi tarkoittaa jotain seuraavista: *annaalit (), antiikin Roomassa ja keskiajan Euroopassa vuosikirjoja, joihin merkittiin tärkeät tapahtumat *Keisarillisen Rooman historia (Annales), Tacituksen historiateos *Annales, Enniuksen runoelma *annalistinen koulukunta eli annales-koulukunta, ranskalainen historiantutkimuksen koulukunta
Folke Öhman

Folke Ehrnfrid Öhman (s. 26. tammikuuta 1953 ParainenVem och vad 1996, s. 676. Helsingfors 1996. ISBN 951-50-0800-X) toimi Paraisten kaupunginjohtajana 1:sestä maaliskuuta 2002 lähtien. Hän jäi eläkkeelle huhtikuun alusta 2015.http://www.parainen.fi/web/aktuellt/2014/fi_FI/folke_ohman/ Hän perusteli eläkkeelle jäämistään sillä, että tulevan muutosprosessin aikana johtajan on hyvä olla sama henkilö koko ajan.http://yle.fi/uutiset/folke_ohman_eroaa_paraisten_johdosta/7527071 Hän puolustaa Paraisten luontoa.http://www.parainen.fi/web/delta_och_paverka/blogg/stadsdirektorens_blogg/nyar/fi_FI/nyar/ Hänen seuraajakseen valittiin Patrik Nygrén.http://kuntalehti.fi/tyopaikat/tyopaikkauutiset/parainen-valitsi- nygrenin/ == Lähteet == Luokka:Paraisten kaupunginjohtajat Luokka:Vuonna 1953 syntyneet Luokka:Elävät henkilöt
Pasi Katajamäki

Pasi Katajamäki (s. 25. kesäkuuta 1957 Eurajoki) oli Länsi-Suomi-sanomalehden vastaava päätoimittaja vuodesta 2008 vuoteen 2014. Hän on puoluepoliittisesti sitoutumaton. Hän on työskennellyt Länsi-Suomen toimituksessa vuodesta 1983.Kuka kukin on 2009 == Lähteet == Luokka:Suomalaiset päätoimittajat Luokka:Vuonna 1957 syntyneet Luokka:Elävät henkilöt
Vesa Lötjönen

Vesa Lötjönen (s. 12. maaliskuuta 1959 Durban, Etelä-Afrikka) oli vuoteen 2023 Siilinjärven kunnanjohtaja. Hän on koulutukseltaan filosofian maisteri.Kunnanjohtaja (Arkistoitu versio) Siilinjärven kunta. Siilinjärven kunnanvaltuusto valitsi hänet johtajaksi vuonna 2009. Sitä ennen hän toimi Kaavin kunnanjohtajana. Lötjönen syntyi Durbanissa, jossa hänen isänsä työskenteli puunjalostusteollisuuden parissa. Perhe muutti takaisin Suomeen Lötjösen ollessa 4-vuotias.Vesa Lötjönen juhlistaa kuusikymppisiä yhdessä kuntalaisten kanssa (Arkistoitu versio) Uutis-Jousi. Viitattu 28.4.2019. == Lähteet == Luokka:Siilinjärven kunnanjohtajat Luokka:Elävät henkilöt Luokka:Vuonna 1959 syntyneet
Borja Vidal

Borja Vidal Fernández Fernández (s. 25. joulukuuta 1981 Valdés, Asturia, Espanja) on espanjalais-qatarilainen käsipalloilija. Hän edustaa qatarilaista Al-Qiyadaa ja Qatarin käsipallomaajoukkuetta. Vidal on 206 senttimetriä pitkä ja painaa 123 kilogrammaa. Hän pelasi ennen koripalloa. == Käsipalloura == Vidal aloitti käsipallon vuonna 2005. Vuodet 2005–2011 hän edusti seuroja Espanjan pääsarjassa. Vuodet 2011–2013 Vidal edusti ranskalaista HBC Nantesia. Vuonna 2013 hän siirtyi qatarilaiseen Al-Qiyadaan ja sai edustusoikeuden myös Qatarin käsipallomaajoukkueeseen, jonka riveissä Vidal saavuttikin MM-hopeaa kotikisoista tammikuussa 2015. == Koripalloura == Vidal pelasi vuodet 1999–2005 ammattilaistasolla koripalloa. Vuodet 1999–2001 hän pelasi Espanjan pääsarjan Joventut Badalonassa. Vuodet 2003–2004 hän vietti italialaisessa Basket Napolissa. == Lähteet == * http://opera.globalsportsmedia.com/www.cdatb.com?sport=handball&page;=player&id;=68425&localization;_id=www Luokka:Espanjalaiset käsipalloilijat Luokka:Qatarilaiset käsipalloilijat Luokka:Espanjalaiset koripalloilijat Luokka:Vuonna 1981 syntyneet Luokka:Elävät henkilöt
Thierry Omeyer

Thierry Omeyer (s. 2. marraskuuta 1976 Mulhouse) on ranskalainen käsipallomaalivahti ja olympiavoittaja, joka edustaa Paris Saint-Germainia ja Ranskan käsipallomaajoukkuetta. Omeyeria pidetään yhtenä maailman parhaista maalivahdeista. Hänet valittiin vuonna 2008 maailman parhaaksi pelaajaksi, johon on Omeyeria ennen pystynyt vain kaksi maalivahtia. Omeyer on 192 senttimetriä pitkä ja painaa 93 kilogrammaa. == Seurajoukkueura == Omeyer edusti vuodet 1994-2000 ensimmäistä seuraansa, Sélestat HB:tä. Vuonna 2000 hän siirtyi Montpellier AHB:iin, jota hän edusti vuodet 2000-2006. Seuran paidassa Omeyer saavutti viisi Ranskan mestaruutta, viisi cupin voittoa sekä EHF Champions Leaguen voiton kaudella 2002-2003. Vuodet 2006-2013 Omeyer pelasi Saksan Bundesliigan THW Kielissä, jossa hänelle kertyi kuusi Saksan mestaruutta, kuusi cup-mestaruutta ja peräti kolme Mestareiden liigan voittoa. Kauden 2013-2014 Omeyer pelasi jälleen Montpellier’ssa ja siirtyi vuonna 2014 nykyiseen seuraansa Paris Saint-Germainiin. == Maajoukkueura == Omeyer debytoi Ranskan käsipallomaajoukkueessa vuonna 1999 ja on ollut joukkueen ykkösmaalivahti käytännössä siitä lähtien. Omeyer on voittanut kaksi olympiakultaa, vuosina 2008 ja 2012. Vuonna 2008 hänet valittiin olympiaturnauksen parhaaksi maalivahdiksi. Omeyer on osallistunut kolmiin kesäolympialaisiin. MM-kilpailuista Omeyer on saavuttanut neljä kultamitalia vuosilta 2001, 2009, 2011 ja 2015. Lisäksi MM-pronssia on tullut vuosilta 2003 ja 2005. Vuoden 2015 kisoissa Qatarissa hänet valittiin koko turnauksen parhaaksi pelaajaksi. EM-kilpailuista Omeyer on saavuttanut kolme kultaa vuosilta 2006, 2010 ja 2014 sekä yhden pronssin vuodelta 2008. Vuoden 2006 EM- kisoissa hänet valittiin tähdistöjoukkueeseen. == Lähteet == * http://www.sports-reference.com/olympics/athletes/om/thierry-omeyer-1.html Luokka:Ranskalaiset käsipalloilijat Luokka:Ranskalaiset olympiavoittajat Luokka:Vuonna 1976 syntyneet Luokka:Elävät henkilöt
Steven Ogg

Steven Ogg (s. 4. marraskuuta 1973 Calgary, Alberta) on kanadalainen näyttelijä. Ogg tunnetaan parhaiten ääni- ja liikkeenkaappausroolistaan Trevor Philipsinä vuoden 2013 videopelissä Grand Theft Auto V. Hän aloitti uransa vuonna 1999, mutta piti vuoden 2003 jälkeen kuusi vuotta taukoa muun muassa rakentaakseen talon Connecticutiin. Molina, Brett: Interview: Crime pays for ’Grand Theft Auto V’ actors USA Today. 9.10.2013. Viitattu 2.2.2015. Ogg esittää Simonia amerikkalaisen The Walking Dead -televisiosarjan tuotantokausilla 6–8. Lisäksi hän on esiintynyt Westworld- ja Snowpiercer- sarjoissa. == Lähteet == == Aiheesta muualla == Luokka:Kanadalaiset näyttelijät Luokka:Vuonna 1973 syntyneet Luokka:Elävät henkilöt
Bonnetiaceae

Bonnetiaceae on pieni trooppinen puuvartisheimo koppisiemenisten Malpighiales- lahkossa. Läheisin sukulaisheimo on klusiakasvit (Clusiaceae).Stevens 2001–, viitattu 2.2.2015. Heimon kasvit ovat pensaita, joiden silmut ovat pitkäsuippuisia. Lehdet ovat melko lähekkäin ja kierteisesti sijaitsevia, lyhytruotisia ja pienihampaisia. Kukat ovat vaatimattomankokoisia ja sijaitsevat viuhkomaisissa kukinnoissa. Teriö on spiraalikierteinen eli kontortti, heteitä on paljon ja liiteluomainen kota sisältää paljon pieniä siemeniä. Bonnetiaceae-kasveihin kuuluu kolme sukua ja 35 lajia, joista 30 on suvussa Bonnetia. Heimo kasvaa Kambodžassa ja Malaijien saaristossa sekä Kuubassa ja Etelä-Amerikassa. Ikää heimolla lienee noin 53 miljoonaa vuotta. Sukujen keskinäinen sukulaisuus ilmaistaan kaavalla [Bonnetia [Archytaea + Ploiarium]]. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Bonnetiaceae.gif Luokka:Malpighiales Luokka:Kasviheimot
Sammy Ameobi

Samuel Oluwaseyi J. ”Sammy” Ameobi (s. 1. toukokuuta 1992 Newcastle upon Tyne, Englanti) on englantilais-nigerialainen jalkapalloilija, joka edustaa Notingham Forestia. Vasenjalkainen Ameobi on pelipaikaltaan vasen laitahyökkääjä. == Seurajoukkueura == Ameobin kasvattajaseura on hänen kotikaupunkinsa Newcastle United, johon hän liittyi koulun jälkeen vuonna 2008. Seuran ykkösjoukkueessa Valioliigassa hän debytoi toukokuussa 2011 Chelsea FC:tä vastaan. Kaudella 2012–2013 Ameobi debytoi Eurooppa-liigassa pelaten viisi lohkovaiheen ottelua. Helmikuussa 2013 hän siirtyi lainalle Englannin mestaruussarjan Middlesbrough FC:hen, jota hän edusti kevätkauden pelaten yhdeksän ottelua, joissa syntyi yksi maali. Avausmaalinsa Valioliigassa Newcastlen paidassa Ameobi iski kaudella 2014–2015 Tottenham Hotspuria vastaan lokakuussa 2014. Kaudella 2014–2015 Ameobi on saanut hyvin peliaikaa. 7\. heinäkuuta 2015 Ameobi teki kauden 2015–2016 kestävän lainasopimuksen, tällä kertaa Cardiff Cityyn, joka pelasi tuolloin Englannin Mestaruussarjassa.https://www.bbc.co.uk/sport/football/33351759 31\. elokuuta 2016 Ameobi teki 6 kuukauden lainasopimuksen Boltonin kanssa.https://www.bwfc.co.uk/news/2016/august/five-new-arrivals-check-in-at- macron-stadium/ 14\. heinäkuuta 2017 Ameobi siirtyi pysyvällä siirolla Boltoniin. Hän teki seuran kanssa yhden kauden mittaisen sopimuksen.https://www.bwfc.co.uk/news/2017/july/wanderers-bring-back-sammy- ameobi/ Kesäkuussa 2018 hän solmi Boltonin kanssa kaksivuotisen jatkosopimuksen.Bolton claim to have fended off competition in Ameobi deal Kesäkuussa 2019 Ameobi siirtyi yksivuotisella sopimuksella Nottinghamin riveihin.Ameobi joins The Reds Kesällä 2020 hän solmi kautta 2020–2021 koskevan jatkosopimuksen seuran kanssa.The contract situation at Nottingham Forest as Championship rivals release retained lists == Maajoukkueura == Ameobi voi edustaa maajoukkuetasolla synnyinmaatansa Englantia tai Nigeriaa, johon hänellä on sukujuuria. Vuonna 2011 Ameobi pelasikin kaksi ottelua Nigerian alle 20-vuotiaiden maajoukkuessa. Vuodet 2011–2013 hän kuitenkin edusti Englannin alle 21-vuotiaita pelaten viisi peliä ilman osumia. == Muuta == Ameobin isoveljet Shola ja Tomi Ameobi ovat myös ammattilaisjalkapalloilijoita. Stokessa pelaavaa Shola kuuluu Nigerian jalkapallomaajoukkueeseen ja Tomi on pelannut muun muassa Veikkausliigassa. == Lähteet == * ===Viitteet=== Luokka:Englantilaiset jalkapalloilijat Luokka:Nigerialaiset jalkapalloilijat Luokka:Vuonna 1992 syntyneet Luokka:Elävät henkilöt
Ned Luke

Ned Luke (syntymänimeltään Ned von Leuck; s. 4. lokakuuta 1958 Danville, Illinois) on yhdysvaltalainen näyttelijä. Luke tunnetaan parhaiten roolistaan Michael De Santana myyntiennätyksiä rikkoneessa Grand Theft Auto V -videopelissä. Hän vastusti alun perin agenttinsa ehdottamaa videopelirooliin koe-esiintymistä, mutta muutti mielensä luettuaan käsikirjoituksen.Molina, Brett; Crime pays for 'Grand Theft Auto V' actors USA Today. Viitattu 2.2.2015. Vuosina 2005–2009 Luke piti taukoa näyttelemisestä, ja avasi veljensä kanssa ravintolan kotikaupunkiinsa Danvilleen. ==Lähteet== Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt Luokka:Yhdysvaltalaiset videopelien ääninäyttelijät
Mihail Devjatjarov (s. 1985)

Mihail Mihailovitš Devjatjarov (; s. 11. marraskuuta 1985 Tšusovoi) on venäläinen maastohiihtäjä. Hän oli erikoistunut sprintteihin. Devjatjarovin isä Mihail Devjatjarov on hiihdon olympiavoittaja vuodelta 1988. Devjatjarov debytoi maastohiihdon maailmancupissa lokakuussa 2003 Düsseldorfin vapaan sprintissä sijoittuen sijalle 66. Ensimmäiset maailmancupin pisteensä hän saavutti lokakuussa 2004 niin ikään Düsseldorfin vapaan sprintistä sijoituttuaan sijalle 24. Ensimmäisen ja tähän mennessä ainoan maailmancupin osakilpailuvoittonsa Devjatjarov saavutti maaliskuussa 2007 Tukholman perinteisen sprintistä. Devjatjarov osallistui vuoden 2010 talviolympialaisten sprinttiin Vancouverissa ollen kahdeksas. MM-kilpailuissa Devjatjarov on kilpaillut kolmesti sijoittuen parhaimmillaan sijalle 15 vuoden 2007 MM- kilpailuiden sprintissä Sapporossa. Vuonna 2005 Devjatjarov saavutti nuorten MM-pronssia Rovaniemeltä 20 kilometrin kilpailusta. Devjatjarov lopetti uransa maastohiihtäjänä vuonna 2017. == Lähteet == * Luokka:Venäläiset maastohiihtäjät Luokka:Vuonna 1985 syntyneet Luokka:Elävät henkilöt
Clemsonin yliopisto

Clemsonin yliopisto (engl. Clemson University) on julkinen yliopisto Clemsonissa, Etelä-Carolinan osavaltiossa Yhdysvalloissa. Yliopisto on perustettu vuonna 1889, ja vuonna 2014 siellä opiskeli yli 20 000 opiskelijaa. Maailman viidensadan huippuyliopiston Shanghai-yliopistovertailussa Clemsonin yliopisto ylsi vuonna 2014 sijaluvulle 401–500.Academic Ranking of World Universities 2014 Shanghairanking.com Clemsonin yliopistoa edustavat NCAA:n alaisessa yliopistourheilussa Clemson Tigersin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa. ==Historiaa== Ensimmäinen afroamerikkalainen yliopisto- opiskelija Etelä-Carolinan osavaltiossa oli arkkitehtuuria Clemsoniin opiskelemaan päässyt Harvey Gantt. Hänet hyväksyttiin sinne tammikuussa 1963 pitkän oikeustaistelun ja liittovaltion oikeusistuimen päätöksen jälkeen. Vastaavia oikeustaisteluita käytiin tuolloin myös Mississippin ja Alabaman osavaltioissa, jotka olivat Etelä-Carolinan ohella ainoat joiden korkeakoulut olivat mustilta suljettuja. ==Lähteet== ==Aiheesta muualla== Luokka:Etelä- Carolinan yliopistot ja korkeakoulut
Etelä-Carolinan yliopisto

Etelä-Carolinan yliopisto () on yliopisto Columbiassa, Etelä-Carolinan osavaltiossa Yhdysvalloissa. Yliopisto on perustettu vuonna 1801, ja vuonna 2021 siellä opiskeli hieman reilu 26 800 opiskelijaa. Etelä-Carolinan yliopistoa edustavat NCAA:n alaisessa yliopistourheilussa South Carolina Gamecocksin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa. Vuodesta 2022 lähtien yliopiston rehtorina on toiminut Michael Amiridis. Opiskelijat toimittavat opiskelijalehteä nimeltä The Daily Gamecock, joka on perustettu vuonna 1902. Yliopiston maskottina on toiminut kukkotappeluun varustautunut punainen kukko. Vuonna 2022 yliopisto ilmoitti, että maskotin uusi nimi on The General. Aikaisempi nimi oli Cocky, ja kumpikin nimi viittasi Yhdysvaltain itsenäisyyssodassa palvelleeseen kenraali Thomas Sumteriin, jonka lempinimi oli Fighting Gamecock. Yliopisto koostuu 16 tiedekunnasta ja koulusta: * Taiteen ja luonnontieteiden tiedekunta * Darla Mooren kauppakorkeakoulu * Kasvatustieteellinen tiedekunta * Tekniikan ja informaatiotieteiden tiedekunta * Jatko-opintokoulu * Turismi-, kauppa- ja urheiluhallinnon tiedekunta * Viestintätieteellinen tiedekunta * Oikeustieteellinen tiedekunta * Columbian lääketieteellinen tiedekunta * Greenvillen lääketieteellinen tiedekunta * Musiikkikorkeakoulu * Hoitotieteellinen tiedekunta * Farmasian tiedekunta * Arnoldin julkisen terveyden tiedekunta * Sosiaalityön tiedekunta * Etelä- Carolinan kunniakorkeakoulu == Lähteet == ==Aiheesta muualla== Luokka:Etelä- Carolinan yliopistot ja korkeakoulut
Risto Kuulasmaa

Risto Kuulasmaa (s. 1978) on suomalainen media-alan yrittäjä. Varhaislapsuudessa Kuulasmaan perhe asui Tampereella, Oslossa, Tukholmassa ja Serlachiusten Mäntässä, mutta koko peruskoulu- ja lukioajan Jyväskylän Palokassa. Ylioppilaaksi tulon jälkeen Kuulasmaa opiskeli kulttuuri- ja taidetuotantoa Turun taideakatemiassa ja valmistui maisteriksi Helsingin Sibelius-Akatemian Arts Management -linjalta.http://www.hs.fi/ihmiset/a1408421969102 Kuulasmaa työskenteli vuodesta 2001 alkaen yhteensä seitsemän vuotta Duudsonien tuottajana ja strategina. Hän johti Duudsonit tuli taloon -sarjan kehitystyötä ja käsikirjoitusta ja ohjasi vuonna 2010 sarjan ensimmäisen kauden.http://www.imdb.com/name/nm1436181/ Vuosina 2010–2014 Kuulasmaa toimi Madventuresin tuottajana ja kehitti Riku Rantalan, Tuomas Milonoffin ja Elise Pietarilan kanssa Docventures-ohjelman. Kuulasmaa osaperusti vuonna 2014 Tubecon- tapahtuman.http://www.marmai.fi/uutiset/suomalaisia+youtubetahtia+keraavan+tubeconin+takana+docventuresin+tuottajat/a2250142 Kuulasmaan tuottamia televisio-ohjelmia on palkittu neljällä Kultainen Venla -palkinnolla ja kahdesti Formaatti-Finlandia- palkinnolla.https://www.linkedin.com/in/kuulasmaa Risto Kuulasmaa nimitettiin Yleisradion TV:n ja Areenan johtoon tammikuussa 2015.http://yle.fi/yleisradio/ajankohtaista/risto-kuulasmaa-ylen-television- ja-areenan-julkaisupaallikoksi http://www.hs.fi/kulttuuri/a1417574304556 Hän irtisanoutui Yleisradion palveluksesta helmikuussa 2016 ja palasi Tubeconiin. Tammikuussa 2016 Optio valitsi Kuulasmaan Suomen 10 vaikutusvaltaisimman viihteen tekijän joukkoon. Risto Kuulasmaa nimitettiin UNICEF Suomen hallitukseen toukokuussa 2017. Risto Kuulasmaa on kirjoittanut kirjan MatkanOpas (Tammi, 2011) yhdessä Saku Tuomisen kanssa.http://www.liikekirjat.fi/catalog/matkanopas/ == Julkaisut == * Kuulasmaa, Risto & Tuominen, Saku: MatkanOpas. Helsinki: Tammi, 2011. ISBN 978-951-31-5993-8. == Lähteet == == Aiheesta muualla == * Jaana Rinteen kirjoittama henkilökuva Risto Kuulasmaasta Helsingin Sanomissa (julkaistu 20.8.2014) * http://kauppapolitiikka.fi/vip-vieraat/digivisionaari-risto- kuulasmaa-uudistaa-televisiota/ Luokka:Suomalaiset televisiotuottajat Luokka:Vuonna 1978 syntyneet Luokka:Elävät henkilöt
Mainen yliopisto

Mainen yliopisto (University of Maine) on yliopisto Oronossa, Mainen osavaltiossa Yhdysvalloissa. Yliopisto on perustettu vuonna 1865, ja vuonna 2014 siellä opiskeli yli 20 000 opiskelijaa. Mainen yliopistoa edustavat NCAA:n alaisessa yliopistourheilussa Maine Black Bearsin nimellä kulkevat joukkueet. Perinteisesti yliopistolla on ollut vahva edustus miesten jääkiekossa. ==Tunnettuja entisiä opiskelijoita== * John Baldacci, poliitikko, Mainen 73. kuvernööri * Lawrence Bender, elokuvatuottaja * Rick Hautala, amerikansuomalainen kauhukirjailija * Jimmy Howard, jääkiekkomaalivahti * Paul Kariya, kanadalainen jääkiekkoilija, Hobey Baker Award -voittaja 1993 * Stephen King, yksi kaikkien aikojen menestyksekkäimmistä kauhukirjailijoista * Gustav Nyquist, ruotsalainen jääkiekkoilija * Olympia Snowe, poliitikko, entinen senaattori ==Aiheesta muualla== Luokka:Mainen yliopistot ja korkeakoulut
Maximiliano Moralez

Maximiliano Nicolás ”Maxi” Moralez (s. 27. helmikuuta 1987 Granadero Baigorria) on argentiinalainen jalkapalloilija, joka edustaa Italian Serie A:ssa pelaavaa Atalanta BC:tä. Oikeajalkainen Moralez on pelipaikaltaan hyökkäävä keskikenttäpelaaja. Hän on pelannut myös Argentiinan jalkapallomaajoukkueessa. == Seurajoukkueura == Moralez aloitti uransa kotimaansa pääsarjan Racing Clubissa, jota hän edusti vuodet 2005–2007. Argentiinan Primera Divisiónissa otteluita kertyi 47 ja maaleja kahdeksan. Heinäkuussa 2007 Moralez siirtyi tuolloin Venäjän valioliigassa pelanneeseen FK Moskovaan. Hän edusti seuraa vuodet 2007–2009, muttei pelannut liigassa kuin kuusi ottelua. Vuoden 2008 hän vietti kokonaan lainalla vanhassa seurassaan Racing Clubissa, jossa ottleuita kertyi 37 ja maaleja kahdeksan. Tammikuussa 2009 Moralez siirtyi Moskovasta takaisin kotimaahansa ja Vélez Sársfieldin riveihin. Ensimmäisellä kaudellaan seurassa Moralez voitti Argentiinan pääsarjan clausuran, jonka hän voitti myös kaudella 2011. Kausilla 2010 ja 2011 Moralez pelasi myös seuran paidassa Copa Libertadoresissa, jonka välieriin Vélez Sársfield eteni vuonna 2011. Elokuussa 2011 Moralez palasi takaisin Eurooppaan, nyt Italian Serie A:han nousseeseen Atalanta BC:hen. Debyytti seuran paidassa tapahtui syyskuussa 2011 Genoa CFC:ää vastaan. Moralez teki tuossa 2-2 -lukemiin päättyneessä ottelussa bergamolaisseuran molemmat maalit. Ensimmäisellä kaudellaan Serie A:ssa Moralez teki 34 ottelussa kuusi maalia. Kaudella 2012–2013 maaleja kertyi yksi 29 ottelussa ja kaudella 2013–2014 32 ottelussa syntyi viisi maalia. Koko Atalanta-aikansa Moralez on ollut seuran avauskokoonpanon pelaaja. == Maajoukkueura == Moralez edusti vuonna 2007 Argentiinan alle 20-vuotiaiden maajoukkuetta pelaten 16 ottelua ja tehden viisi maalia. Hän kuului joukkueeseen alle 20-vuotiaiden MM- kilpailuissa Kanadassa. Hän teki Argentiinan mestaruuteen päättyneessä turnauksessa neljä maalia ollen turnauksen kolmanneksi paras maalintekijä. Moralez valittiin myös kisojen toiseksi parhaaksi pelaajaksi, edellään vain maanmies Sergio Agüero. Argentiinan jalkapallomaajoukkueessa Moralez debytoi ystävyysottelussa Venezuelaa vastaan maaliskuussa 2011. == Muuta == Vain 160 senttimetriä pitkä Moralez on nykyisin Serie A:n lyhin pelaaja. Hänen lempinimensä onkin frasquito (). == Lähteet == * * http://www.national- football-teams.com/player/42542/Maximiliano_Moralez.html Luokka:Argentiinalaiset jalkapalloilijat Luokka:Vuonna 1987 syntyneet Luokka:Elävät henkilöt
Devjatjarov

Devjatjarov () on venäläinen sukunimi. Se on muun muassa seuraavien henkilöiden sukunimi: *Mihail Devjatjarov (s. 1959), venäläinen (neuvostoliittolainen) maastohiihtäjä *Mihail Devjatjarov (s. 1985), venäläinen maastohiihtäjä == Katso myös == * Mihail Devjatjarov (täsmennyssivu)
Mihail Devjatjarov (täsmennyssivu)

Mihail Devjatjarov () on muun muassa seuraavien henkilöiden nimi: *Mihail Devjatjarov (s. 1959), venäläinen maastohiihtäjä ja olympiavoittaja *Mihail Devjatjarov (s. 1985), venäläinen maastohiihtäjä == Katso myös == * Devjatjarov Luokka:Täsmennyssivut
Super Bowl XLIII

Super Bowl XLIII oli järjestyksessään 43. Super Bowl. Se pelattiin 1. helmikuuta 2009 Raymond James Stadiumilla Tampassa. Ottelussa kohtasivat Pittsburgh Steelers ja Arizona Cardinals. Pittsburgh voitti ottelun luvuin 27–23, mikä oli joukkueen historian kuudes mestaruus. == Lähteet == == Aiheesta muualla == Super Bowl 43 Luokka:Vuoden 2009 amerikkalainen jalkapallo Super Bowl 43
Super Bowl XLII

Super Bowl XLII oli järjestyksessään 42. Super Bowl. Se pelattiin Arizonan osavaltion Glendalessa 3. helmikuuta 2008. Ottelussa kohtasivat New York Giants ja New England Patriots. New England Patriots oli pelannut runkosarjassa "täydellisen kauden" eli voittanut kaikki ottelunsa. Patriots oli selvä ennakkosuosikki otteluun ja johtikin vähämaalista ottelua pitkään, mutta viimeisellä neljänneksellä New York Giants teki kaksi maalia ja voitti ottelun luvuin 17–14. == Lähteet == Super Bowl 42 Luokka:Vuoden 2008 urheilu Super Bowl 42 Super Bowl 42
Labyrintti (albumi)

Labyrintti on Stina Girsin toinen studioalbumi, joka julkaistiin 30. tammikuuta 2015. Albumin on tuottanut Teropekka Virtanen. Albumin ensimmäinen single ”Mä tahdon tietää mitä rakkaus on” julkaistiin yli vuosi ennen itse albumia, 24. tammikuuta 2014. Kappale ei kuitenkaan noussut myyntilistoille, ja radiolistallekin se sijoittui vain kahdeksi viikoksi 82:nneksi soitetuimmaksi radiokappaleeksi. Toinen single ”Enemmän kuin ystäviä” julkaistiin lokakuun lopulla 2014. Kappale nousi radiolistan 45:nneksi, mutta putosi jo seuraavalla viikolla 95:nneksi soitetuimmaksi radiokappaleeksi ja seuraavalla viikolla se putosi listalta kokonaan. == Kappaleet == == Arvostelut == * Keskisuomalainen: positiivinen == Lähteet == Luokka:Vuoden 2015 albumit Luokka:Stina Girsin albumit
Iringan yliopisto

Iringan yliopisto (, UOI, ) on Tansanian Iringassa toimiva yliopisto. Se toimi vuoteen 2013 asti osana maanlaajuista luterilaisen kirkon omistamaa Tumaini- yliopistoa mutta on nyt Tansanian yliopistokomission akkreditoima itsenäinen oppilaitos, jossa on noin 4 000 opiskelijaa. Yliopiston omistaa edelleen Tansanian evankelisluterilainen kirkko.University of Iringa, viitattu 2.2.2015. ==Historiaa== Iringan yliopisto perustettiin vuonna 1994 nimellä Iringa Lutheran College and Seminary. Vuosina 1997–2013 se oli osa Tumaini- yliopistoverkostoa nimellä Tumani University, Iringa University College (IUCo). University of Iringa käsittää kuusi tiedekuntaa: * taiteiden ja sosiaalitieteiden tiedekunta * liiketaloustieteiden tiedekunta * oikeustieteellinen tiedekunta * luonnontieteellinen ja kasvatustieteellinen tiedekunta * teologinen tiedekunta * psykologian tiedekunta. Tiedekunnat tarjoavat sekä akateemisia perus- että jatkotutkintoja ja lisäksi lyhyempiä diploma- ja certificate-tutkintoja. Suomen Lähetysseura rahoitti Iringan yliopiston digitaalista oppimiskeskushanketta Suomen valtion kehitysyhteistyövaroin vuoden 2012 lopussa päättyneessä hankkeessa.Seppälä, Jari: Kohti lukemisen kulttuuria Tansaniassa: Iringan yliopistoon on rakennettu digitaalinen oppimiskeskus, Suomen Lähetysseura 26.3.2013, viitattu 2.2.2015. Lähetysseura on tukenut myös Iringan yliopiston edeltäjiä sekä Tumani-yliopistoa läpi vuosien.Tansania-maaesite , Suomen Lähetysseura, viitattu 2.2.2015. Yliopistossa on työskennellyt myös useita suomalaisia opettajia.Tomi Iringan yliopistolla , Helsingin yliopiston tietojenkäsittelytieteen laitos 1.6.2010, viitattu 2.2.2015.Iringan matkalla tutustumista hienoihin tansanialaisiin projekteihin, Hakuna Matata -blogi 29.4.2013, viitattu 2.2.2015. ==Lähteet== Luokka:Tansanian yliopistot ja korkeakoulut Luokka:Kristinusko Tansaniassa Luokka:Kristilliset oppilaitokset
Alanah Rae

Alanah Rae (s. 9. helmikuuta 1988 Freehold Borough, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2008. Hän on toiminut Penthousen mallina. ==Kunniamaininnat== * AVN Awards 2013: ehdokas Paras tyttöjen ryhmäseksikohtaus – Girlfriends 4 (2012) * Nightmoves 2013: ehdokas kategoriassa Parhaat tissit * Urban X Awards 2012: ehdokkuus luokassa Paras pariseksikohtaus. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1988 syntyneet Luokka:Elävät henkilöt
Remy LaCroix

Remy LaCroix (s. 26. kesäkuuta 1988 San Francisco, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2012. Vuoteen 2015 mennessä hän on voittanut kuusi AVN-palkintoa. Hän on toiminut myös Penthousen mallina. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1988 syntyneet Luokka:Elävät henkilöt
Väinö Lindén

Väinö Felix Lindén (10. helmikuuta 1889 Karjalohja – 19. elokuuta 1987 Hyvinkää) oli suomalainen ylilääkäri ja jääkärivärväri. ==Henkilöhistoria ja ammattiura== Lindénin vanhemmat olivat maanviljelijä Johan Robert Lindén ja Alma Sofia Lietzen ja puoliso vuodesta 1917 Agda Aline Nygren. Myös heidän pojastaan Lars Wilhelm Felix Lindénistä (s. 1923) tuli lääkäri. Toinen heidän pojistaan oli jatkosodassa vuonna 1942 kadonnut taistelulentäjä Erkki Lindén. Väinö Lindén tuli ylioppilaaksi 1909 ja valmistui lääketieteen lisensiaatiksi 1922. Hän toimi lääkärinä puolustusvoimien palveluksessa vuodesta 1918 ja puolustusministeriön lääkintäosaston päällikkönä vuodesta 1926 vuoteen 1930. Lindén oli Suomen armeijan ylilääkäri 1930–1940. Sotilasarvoltaan hän oli lääkintäkenraalimajuri, jonka arvon hän sai 1932.Facta 2001, 10. osa, palsta 219. WSOY, 1984. Yksityislääkärinä Lindén työskenteli vuodesta 1941. Lindén oli yksi kalterijääkäreistä, joka oli vangittuna Špalernajan vankilassa 1916–1917. == Teoksia == * Spalernajasta talvisotaan - Sotilaslääkäri muistelee. Tammi 1972 == Lähteet == Luokka:Suomalaiset lääkärit Luokka:Kalterijääkärit Luokka:Suomalaiset kenraalit Luokka:Vuonna 1889 syntyneet Luokka:Vuonna 1987 kuolleet
Kagney Linn Karter

Kagney Linn Karter (28. maaliskuuta 1987 Harrisin piirikunta, Texas, Yhdysvallat – 15. helmikuuta 2024) oli yhdysvaltalainen pornonäyttelijä. Pornonäyttelemisen hän aloitti vuonna 2008. Vuonna 2012 hän esiintyi myös Louis Therouxin dokumenttielokuvassa Theroux ja pornotyöläiset. Hän toimi myös Penthousen mallina ollen kuukauden Penthouse Pet kesäkuussa 2009. Karter teki itsemurhan haulikolla ampumalla kotonaan 15. helmikuuta 2024. Hän oli kuollessaan 36-vuotias. Ennen kuolemaansa hän oli kärsinyt mielenterveysongelmista. == Palkinnot == *2010 AVN Awards: palkinnot luokissa "Paras uusi tähtönen" ja "Paras näkökulmaotoksella kuvattu seksikohtaus". *2014 AVN Awards: palkinto luokassa "Parhaat rinnat (yleisön valinta)". ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Itsemurhan tehneet Luokka:Vuonna 1987 syntyneet Luokka:Vuonna 2024 kuolleet
Tumaini University Makumira

Tumaini University Makumira (TUMA, ) on Tansanian Arushassa toimiva yksityinen yliopisto, jonka omistaa Tansanian evankelisluterilainen kirkko.Welcome to TUMA, Tumaini University Makumira, viitattu 2.2.2015. Se perustettiin vuonna 1997, jolloin Tansanian valtio salli myös yksityiset yliopistot.Isänpäiväkolehti Tansanian kirkon Tumaini-yliopistolle , Hollolan seurakunta 3.11.2008, viitattu 2.2.2015. Tumaini-yliopisto tarjoaa kuusi tutkintotasoa: * Diploma * Certificate * Bachelor * Master * Postgraduate * PhD Tumaini-yliopistossa toimii kuusi tiedekuntaa (perustamisvuosi suluissa):Faculties , Tumaini University Makumira, viitattu 2.2.2015. * teologinen (1947) * kasvatustieteellinen (2013) * oikeustieteellinen (2005) * humanistinen ja yhteiskuntatieteellinen (2004) * taloustieteellinen (2013) * luonnontieteellinen ja tekninen (suunnitteilla) Makumiran kampuksen lisäksi Tumaini-yliopistolla on viisi eri alojen korkeakoulua muualla Tansaniassa: * Kilimanjaro Christian Medical University College (KCMUCo, Moshi, 1971, lääketiede) * Tumaini University Dar es Salaam College (TUDARCo) * Stephano Moshi Memorial University College (SMMUCo, Moshi) * Josiah Kibira University College (JoKUCo, 2013, Bukoba) * TUMA-Mbeya Teaching Centre, Mbeya Vuoteen 2013 saakka myös Iringan yliopisto kuului Tumaini-yliopistoon, mutta toimii nyt itsenäisenä. Sekä Makumiran että Iringan yksiköt aloittivat pappisseminaareina, mutta Tumaini-yliopiston perustamisen jälkeen ne ovat kasvaneet voimakkaasti monille koulutusaloille. Suomen Lähetysseura on tukenut Tumainin ja sen edeltäjän Lutheran Theological College Makumiran toimintaa.Kuusikallio, Katri: Tansanian luterilainen kirkko täytti 50 vuotta , Suomen Lähetysseura 28.6.2013, viitattu 2.2.2015. Swahilin sana tumaini tarkoittaa suomeksi toivoa. ==Lähteet== Luokka:Tansanian yliopistot ja korkeakoulut Luokka:Kristinusko Tansaniassa Luokka:Kristilliset oppilaitokset
Jada Stevens

Jada Stevens (s. 4. heinäkuuta 1988 Snellville, Yhdysvallat) on yhdysvaltalainen AVN-palkittu pornonäyttelijä. Pornonäyttelemisen hän aloitti vuonna 2008. Hän on toiminut myös Penthousen mallina. ==Aikuisviihdeura== Stevens työskenteli Eckerdin apteekissa Atlantassa ja haaveili eläinlääkärin ammatista. Ystävänsä kehotuksesta hän kuitenkin kokeili stripparin töitä ja päätyi pian esiintymään pornoelokuviin.Porn Week: Jada Stevens hiphopdx.com 20.1.2010 Viitattu 10.5.2017 Stevens esiintyi ensimmäisenä vuotena kuudessatoista elokuvassa, joista yksi oli internetsarja ja toinen kokoomateos toisesta tuotannosta. Hän esiintyi pääosin Evasive Anglesin, New Sensationsin ja Pulse Distributionin tuotannoissa. 2012 Stevens palkittiin parhaasta kolmen henkilön seksikohdasta yhdessä Kristina Rosen ja Nacho Vidalin, elokuvasta Ass Worship 13.AVN Announces the 2012 AVN Award Winners avn.com 22.1.2012 Viitattu 11.5.2017 Stevens oli ehdolla myös samassa luokassa elokuvasta What the Fuck! Big Tits, Bitches & Ass! ja paras POV seksikohta elokuvasta Anal Workout. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1988 syntyneet Luokka:Elävät henkilöt
Tasha Reign

Tasha Reign (s. 15. tammikuuta 1989 Laguna Beach, Kalifornia, Yhdysvallat) on yhdysvaltalainen pornonäyttelijä. Hän aloitti pornoelokuvissa näyttelemisen vuonna 2010. Hän on toiminut myös Penthousen mallina ja oli kuukauden Penthouse Pet kesäkuussa 2011. == Lähteet == ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1989 syntyneet Luokka:Elävät henkilöt
Lauri Lindgren

Lauri Bernhard Lindgren (s. 1933) on suomalainen kielitieteilijä ja emeritusprofessori. Lindgren on ollut vuodesta 1973 Turun yliopiston romaanisten kielten professori. Hänen tutkimusalaansa on soveltava kielitiede, erityisesti evaluaatiokysymykset.Facta 2001 WSOY 1984 10. osa, palsta 222 == Lähteet == Luokka:Suomalaiset kielitieteilijät Luokka:Suomalaiset professorit Luokka:Turun yliopiston professorit Luokka:Vuonna 1933 syntyneet Luokka:Elävät henkilöt
Yöjuttu

Yöjuttu voi tarkoittaa seuraavia: * Yöjuttu, saksalainen kauhulukemisto * Yöjuttu, vuosina 1970–1973 valmistunut televisiosarja * Yöjuttu, Järjestyshäiriö-yhtyeen albumi vuodelta 2015
Qingbang

Qingbang () oli tunnetuin useista Kiinassa 1900-luvun alussa toimineista triadeista, eli salaseuramaisista rikollisjärjestöistä. Se koostui useista löyhästi toisiinsa liittyneistä järjestöistä. Qingbang vaikutti etenkin Shanghain kaupungissa ja toimi esimerkiksi oopiumin salakuljetuksessa, parituksessa, ryöstöissä, kiristyksissä, sieppauksissa ja uhkapeleissä. Järjestön toiminta loppui kommunistien tultua valtaan Kiinan sisällissodan jälkeen. Qingbangin nimi tarkoittaa suomeksi ”Vihreää joukkoa”. ==Historia== Qingbangin perustamista edelsi Anqing daoyou -niminen järjestö, josta eronneet jäsenet perustivat Qingbangin. Edeltäjäjärjestö kukoisti 1800-luvun puolivälillä Shanghaissa taiping-kapinaa sinne paenneiden keskuudessa. Qingbang otti sittemmin haltuunsa Shanghain alamaailman hyödyntäen kaupungin monimutkaista hallintojärjestelmää. Kaupunki oli jaettu kolmeen osaan, kiinalaiseen Nanshiin, Ranskan hallitsemaan osaan ja kansainväliseen siirtokuntaan. Jokainen näistä hallitsi omaa aluettaan itsenäisesti. Qingbang saattoi pitää keskustaan yhdessä ja toimia vapaasti kahdessa muussa kun kunkin kaupunginosan viranomaisilta puuttui valta puuttua muiden kaupungin osien hallintaan. Järjestö oli soluttanut omia jäseniään myös korkeisiin virkoihin poliisissa. Qingbangin vallan kasvaessa se alkoi ottaa 1920- ja 1930-luvuilla osaa myös tavalliseen taloudelliseen ja poliittiseen elämään. Tällä saralla tulivat tunnetuiksi etenkin järjestöä johtaneet Du Yuesheng (1888–1951), Huang Jinrong (1868–1953), Zhang Renkui (1859–1945), Gu Zhuxuan (1885–1956) ja Zhang Xiaolin (1877–1940). Järjestö liittoutui vaihtelevasti eri poliittisten tahojen, kuten sotalordien, kommunistien ja Kuomintangin kanssa välittämättä sen enempää poliittisesta ideologiasta. Järjestön ehkä tunnetuimmaksi yksittäiseksi poliittiseksi sotkeutumiseksi jäi viiden tuhannen kommunistien väitetyn tukijan surmaaminen valkoisena terrorina tunnetussa tapahtumassa 12. huhtikuuta 1927. Tästä verilöylystä alkoi Kiinan sisällissota kommunistien ja Kuomintangin välillä. Järjestön pääjohtajana 1930-luvulla toiminut Du Yuesheng tuli tunnetuksi paikallisessa kaupunkiperinteessä hänen hallitessaan paikallista teollisuutta. Hän jopa neuvotteli sopimuksia ammattijärjestöjen ja hallituksen välillä. Kiinan–Japanin sodassa järjestö teki yhteistyötä japanilaismiehittäjien kanssa. Järjestön toiminta lakkasi, kun kommunistit valtasivat Shanghain Kiinan sisällissodassa vuonna 1949 ja suurin osa sen jäsenistä pakeni Hongkongiin ja Taiwaniin. ==Katso myös== *Triadi ==Lähteet== Luokka:Järjestäytynyt rikollisuus Luokka:Shanghain historia‎
Yöjuttu (albumi)

Yöjuttu on suomalaisen Järjestyshäiriö-yhtyeen neljäs ja viimeinen studioalbumi, joka julkaistiin 20. helmikuuta 2015. Albumi on yhtyeen ensimmäinen albumi sitten toukokuussa 2009 julkaistun Lopullinen ratkaisu -albumin. Yöjuttu-albumin on tuottanut Jyrki Tuovinen. == Kappaleet == == Singlet == Albumin ensimmäinen single ”Rantakatu” julkaistiin 28. maaliskuuta 2014. Kappale oli mukana myös The Voicen kesähittiäänestyksessä. Radiolistalle kappale nousi kuitenkin vain kahdeksi viikoksi, parhaimmillaan 48. sijalle (15/2014). Kappaleesta on julkaistu musiikkivideo, jota kuvattu muun muassa Bangkokissa. Toinen single ”Särkyneiden sydänten kulmilla” julkaistiin 14. tammikuuta 2015. Yhtye kilpailee kappaleella Uuden Musiikin Kilpailussa keväällä 2015, jonka voittaja edustaa Suomea Eurovision laulukilpailussa Wienissä. == Arvostelut == * Keskisuomalainen: == Lähteet == Luokka:Vuoden 2015 albumit Luokka:Järjestyshäiriön albumit Luokka:Jyrki Tuovisen tuottamat albumit
Newsroom

Newsroom (The Newsroom) on yhdysvaltalainen poliittinen draamasarja, jonka on luonut Aaron Sorkin. Newsroom alkoi HBO-kanavalla vuonna 2012 ja päättyi vuonna 2014. HBO tuotti sarjaa yhteensä kolmen tuotantokauden ja 25 jakson ajan. Sorkin käsikirjoitti sarjan kaikki jaksot joko yksin tai muiden kanssa. Newsroom kertoo kuvitteellisen Atlantic Cable News -uutistoimiston työntekijöistä. Sarjan päähenkilö on ACN:n uutisohjelman News Nightin ankkuri Will McAvoy (Jeff Daniels). Sarjan alussa uutistoimiston toimitusjohtaja Charlie Skinner (Sam Waterston) palkkaa Willin entisen tyttöystävän MacKenzie McHalen (Emily Mortimer) News Nightin vastaavaksi tuottajaksi, ja he alkavat yhdessä muun uutistoimiston väen kanssa muokkaamaan ohjelmaa entistä paremmaksi. Suomessa Yle TV1 esitti sarjan vuosina 2013–2016. ==Tuotanto== Yhdysvaltalainen tuotantoyhtiö HBO tilasi sarjan pilottijakson tammikuussa 2011 nimellä More as This Story Develops. Sorkinin käsikirjoittaman elokuvan The Social Networkin tuottaja Scott Rudin ryhtyi sarjan vastaavaksi tuottajaksi. Kesäkuuhun mennessä Jeff Daniels, Emily Mortimer, Sam Waterston, Olivia Munn, Alison Pill ja Dev Patel oli valittu näyttelijöiksi, ja Greg Mottola oli valittu pilottijakson ohjaajaksi. HBO tilasi sen ensimmäisen kymmenjaksoisen tuotantokauden syyskuussa 2011, jonka esittämisajankohdaksi valittiin vuoden 2012 kesä. The Newsroomin ensimmäinen jakso esitettiin 24. kesäkuuta 2012. Sarjasta tilattiin toinen kausi toisen jakson esittämisen jälkeen 2. heinäkuuta 2012. ==Rooleissa== ===Päärooleissa=== ===Sivurooleissa=== ==Juoni== Atlantic Cable News -kaapelikanavan uutisohjelman News Nightin ankkuri Will McAvoy palaa lomaltaan uutistoimistolle ja saa tietää, että puolet hänen tuotantoryhmästään on siirtynyt kilpailevaan uutisohjelmaan vastaavan tuottajan Don Keeferin johdolla. ACN:n toimitusjohtaja Charlie Skinner on valinnut ohjelman uudeksi vastaavaksi tuottajaksi Willin entisen tyttöystävän MacKenzie McHalen, joka on alansa paras. Charlien ja MacKenzien johdolla Will ja hänen tiiminsä, johon kuuluvat muun muassa MacKenzien mukana tullut tuottaja Jim Harper, nuori aloitteleva tuottaja Maggie Jordan, sosiaalisen median asiantuntija Neal Sampat ja ekonomisti Sloan Sabbith, alkavat muokata uutisohjelmaa entistä paremmaksi. ===Tuotantokaudet=== ==Lähteet== Luokka:2010-luvun yhdysvaltalaiset draamasarjat Luokka:HBO:n televisio-ohjelmat
Butlerin yliopisto

Butlerin yliopisto (Butler University) on yksityinen yliopisto Indianapolisissa, Indianan osavaltiossa Yhdysvalloissa. Yliopisto on perustettu vuonna 1855, ja vuonna 2014 siellä opiskeli hieman yli 4 600 opiskelijaa. Butlerin yliopistoa edustavat NCAA:n alaisessa yliopistourheilussa Butler Bulldogsin nimellä kulkevat joukkueet. Perinteisesti yliopistolla on ollut vahva edustus miesten koripallossa, jossa Butler selvisi kahtena vuonna peräkkäin loppuotteluun 2010 ja 2011 yhtenä historian pienimmistä kouluista. ==Tunnettuja entisiä opiskelijoita== * Gordon Hayward, koripalloilija * Jim Jones, Kansan temppeli -nimisen lahkon perustaja ja Jonestownin joukkoitsemurhan alullepanija * Peter Lupus, näyttelijä * George Ryan, poliitikko, Illinois'n 39. kuvernööri ==Aiheesta muualla== Luokka:Indianapolis Luokka:Indianan yliopistot ja korkeakoulut
Al Mahwit

Al Mahwit ( , al-Maḥwīt) on yksi Jemenin pienemmistä maakunnista. Se sijaitsee sisämaassa maan länsiosassa. Al Mahwitin pinta-ala on noin 2 300 neliökilometriä ja sen asukasluku noin 614 600. Maakunnan hallinnollinen keskus on Al-Mahwit. Al Mahwitin maakunta on perustettu vuonna 1984. Maakunta sijaitsee Jemenin vuoristoalueella, minkä vuoksi alueen ilmasto on lauhkeampi ja se mahdollistaa maanviljelyn. ==Piirikunnat== Maakunta jakautuu yhdeksään piirikuntaan: *Al Khabt *Al Mahwit *Al Mahwit *Al Rujum *Al Tawilah *Bani Sa'd *Hufash *Milhan *Shibam Kawkaban ==Lähteet== Luokka:Jemenin maakunnat
Hodeida (maakunta)

Hodeida ( ; Al Ḥudaida, Hudaydah) on Jemenin läntisin maakunta Punaisenmeren rannalla. Maakunnan pinta-ala on noin 13 300 neliökilometriä ja sen asukasluku vuonna 2012 oli noin 2 697 100\. Hodeida on asukasluvultaan Jemenin suurimpia maakuntia. Maakunnan hallinnollinen keskus on Hodeidan satamakaupunki. Hodeidan maakunta sijaitsee Tihamahin tasankoalueella, joka sijaitsee Punaisenmeren ja Jemenin vuoristoalueen välissä. Alueen sademäärät ovat maan suurimmat ja maakunta tuottaakin noin neljänneksen Jemenin maanviljelytuotteista. Maanviljelyn lisäksi kalastus on merkittävä elinkeino. Hodeidan satamakaupunki on yksi maan merkittävimmistä liikenteen ja tavarankuljetuksen solmukohdista. Maakunnan alueella on myös merkittävä määrä teollisuutta. Maakunta jakautuu 26 piirikuntaan. Hodeida on sijainnut jo ajanlaskun alussa merkittävien kauppareittien varrella. Maakunnan alue on ollut paikallisten kuningaskuntien ja kristittyjen etiopialaisten hallussa. Arabit valloittivat Jemenin 600-luvulla ja heitä seurasivat mamelukit. Osmanit valloittivat Jemenin 1500-luvulla ja onnistuivat pitämään sen rannikkoa hallussaan aina vuoteen 1918 saakka, jolloin Jemenin kuningaskunta itsenäistyi. ==Lähteet== Luokka:Jemenin maakunnat
Luettelo televisiosarjan Newsroom jaksoista

Newsroom on yhdysvaltalainen poliittinen draamasarja, jota tuotettiin vuodesta 2012 vuoteen 2014 yhteensä kolme tuotantokautta ja 25 jaksoa. Newsroomin loi Aaron Sorkin, joka oli mukana käsikirjoittamassa sarjan jokaista jaksoa. ==Yhteenveto== {| class="wikitable" style="text-align:center;" ! rowspan="2" colspan="2" | Kausi ! rowspan="2" | Jaksot ! colspan="2" | Esitetty ! colspan="3" | DVD / Blu-ray-julkaisu |- ! style="width:300px" | HBO ! style="width:300px" | Yle TV1 ! style="width:150px" | ! style="width:150px" | |- | style="background: #3385FF;" | | 1 | 10 | 24. kesäkuuta – 26. elokuuta 2012 | 26. maaliskuuta – 28. toukokuuta 2013 | 11. kesäkuuta 2013 | 12. kesäkuuta 2013 |- | style="background: #ADADB1;" | | 2 | 9 | 14. heinäkuuta – 15. kesäkuuta 2013 | 7. helmikuuta – 11. huhtikuuta 2014 | 4. marraskuuta 2014 | 3. marraskuuta 2014 |- | style="background: #80B2FF;" | | 3 | 6 | 9. marraskuuta – 14. joulukuuta 2014 | 25. tammikuuta 2016 – 29. helmikuuta 2016 | 16. kesäkuuta 2015 | 15. kesäkuuta 2015 |- |} ==Jaksot== ===Ensimmäinen tuotantokausi (2012)=== |} ===Toinen tuotantokausi (2013)=== |} ===Kolmas tuotantokausi (2014)=== |} Huomioita: ==Lähteet== *Newsroom HBO.comissa *Newsroom sarjaoppaassa (Telvis.fi) ===Viitteet=== Luokka:Luettelot televisiosarjojen jaksoista
Mario Gaspar Pérez

Mario Gaspar Pérez Martínez, yleensä vain Mario (s. 24. marraskuuta 1990 Novelda, Espanja) on espanjalainen jalkapalloilija. Hän edustaa Englannin mestaruussarjassa pelaavaa Watfordia ja on pelipaikaltaan oikea laitapuolustaja. == Seurajoukkueura == Mario teki ensiesiintymisensä kasvattajaseuransa Villarrealin edustusjoukkueessa 15. maaliskuuta 2009 ottelussa Atlético Madridia vastaan.El fútbol fue justo con el Atlético Marca. Viitattu 3.2.2015. Hän pelasi koko seuraavan kauden 2009–2010 seuran reservijoukkueessa, jossa otteluita kertyi yhteensä 31. Seuraavan kauden 2010–2011 puolivälissä hänet nostettiin pysyvästi edustusmiehistöön loukkaantuneen Ángel Lópezin tilalle. 16. tammikuuta 2011 Mario oli ensimmäistä kertaa avauskokoonpanossa kotiottelussa Osasunaa vastaan. == Lähteet == == Aiheesta muualla == * Marion tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Kouvolan koti- ja radiomuseo

Kouvolan Koti- ja Radiomuseo on Kouvolan museokorttelissa Kouvolan kaupungissa sijaitseva museo, jolla on kolme osastoa: kaksikerroksisessa puutalossa sijaitseva Kotimuseo, jossa on sisustettuna huoneita eri vuosikymmenten tyyliin sekä yläkerrassa sijaitseva amatööriradiosema, ja uudessa rakennuksessa sijaitsee Radiomuseo, jossa on sotilasradio-osasto, erilaisia radiokokoonpanoja sekä sotilasradioasema. ==Kotimuseo-osasto== Kotimuseo on kaksikerroksinen puutalo, jonka alakerrassa on eri tavoin sisustettuja huoneita eri vuosikymmeniltä. Ensimmäinen huone on 1920-luvulta, toinen 1930-luvulta, neljäs 1940-luvulta ja viides 1950-luvulta. Yhdessä sisustuksen, huonekalujen ja muun sisustuksen kanssa huoneissa olevat radiot noudattavat kunkin vuosikymmenen aikaa. Yläkerrassa on perinneradioasema OI5PRM, jossa on myös sodanaikainen radiolähetin. Kouvolan Koti- ja Radiomuseo osallistuu ajoittain perinneradiotapahtumaan ja OI-kutsumerkillisten amatööriradiosemien tapahtumapäiviin. Suomessa kansallisia OI-toimintapäiviä ovat 5. maaliskuuta, 4. kesäkuuta, elokuun kolmannen viikonlopun lauantai sekä 6. kesäkuuta. Tätä toimintaa hoitaa osasto Sotilasradiomuseo. ==Sotilasradiomuseo-osasto== Sotilasradio-osastolla, joka sijaitsee Kouvolan Koti- ja Radiomuseon uudessa rakennuksessa, on paljon sotilasradioita toisen maailmansodan ajoista alkaen, niin saksalaisia, suomalaisia kuin myös neuvostoliittolaisia. Siellä on myös suomalaisen kaukopartioradiovastaanotin Töpön kopio, jonka alkuperäinen malli on Suomessa Utissa Erikoisjääkärirykmentin perinnehuoneessa. Sotilasradiomuseon amatööriradioasemakutsumerkki on entistä SRH:n, sotilasradioharratuksen ja SRA:n sotilasradioamatööritoiminnan vuoteen 1993 saakka jatkuneen OI-radiotunnuksen mukaan OI5PRM, missä OI tarkoittaa entistä sotilasradioamatöörikutsumerkkin etuliitettä, prefiksiä, luku viisi tarkoittaa entiseen Kymen lääniin liittynyttä kutsumerkkien piiritunnusta ja PRM putkiradiomuseota. Sotilasradiomuseo tekee jonkin verran tieteellistä työtä kartoittaessaan vanhojen sotilasradioiden, erityisesti Kyynel-radioiden tyyppejä sekä sitä, missä niitä Suomessa on yksityisillä ja museoilla. ==Radiomuseo-osasto== Radiomuseossa on siviilikäyttöön tarkoitettuja putkiradioita eri vuosikymmeniltä. Se sijaitsee museon uudessa rakennuksessa sotilasradiomuseon tapaan. Samassa katutasossa on myös korjuspaja, jossa museoradioita voidaan korjata tyhjiöputkilla. Rakennuksen kellarissa on satojen museoradioiden varasto. Museon kellarikerroksessa on mittava museoesineiden varasto, jossa on satoja vanhoja putki- ja transistoriradioita. Lisäksi museossa toimii korjauspaja.http://www.visitkouvola.fi/fi/kouvolan- milj%C3%B6%C3%B6-ja-radiomuseo Puhekielessä museo on Putkiradiomuseo. ==Huomionosoituksia== Kouvolan Koti- ja Radiomuseo palkittiin 2016 Itä-Suomen vuoden paikallismuseoksi. http://www.kouvolansanomat.fi/Online/2016/06/22/Kouvolan%20milj%C3%B6%C3%B6-%20ja%20radiomuseo%20sai%20tunnustuksen%E2%80%89%E2%80%94%E2%80%89sinne%20p%C3%A4%C3%A4see%20hyvin%20my%C3%B6s%20verkossa/2016220957570/4 ==Lähteet== Luokka:Kouvolan museot Luokka:Suomen radiomuseot